rejauldu/bengali-wikipedia huggingface dataset:
সাবা টিভি নেটওয়ার্ক  দুইটি টেলিভিশন চ্যানেলের সমন্বয়ে একটি আফগান স্যাটেলাইট টেলিভিশন নেটওয়ার্ক। চ্যানেল দুটি হলো  সাবা টিভি এবং সাবা ওয়ার্ল্ড। এটি সাবা মিডিয়া অর্গানাইজেশনের মালিকানাধীন। এটি ২০০৬ সালের বসন্তে যাত্রা শুরু করে এবং ২০০৭ সালের শেষের দিকে সম্প্রচার শুরু করে।  সাবা টিভি এবং সাবা ওয়ার্ল্ড বিশেষ করে সেসব দর্শকদের জন্য যারা বন্য প্রকৃতি ও স্বাস্থ্যসেবা বিষয়ে আগ্রহী।   স্যাটেলাইট  চ্যানেলগুলো ক্যাবল টিভি এবং ইয়ামাল ২০২ ৪৯ই স্যাটেলাইটে উপলব্ধ। সাবা টিভি  তের ইয়াদুনা (অতীতের স্মৃতি)- এর মত বিনোদনমূলক অনুষ্ঠান সম্প্রচার করে যা, আফগানিস্তান, ভারত এবং ইরানের ওল্ড ইজ গোল্ড গানগুলোর প্রতি উৎসর্গকৃত। অনুষ্ঠানটি সপ্তাহে ছয়দিন আফগান সময় ১৬:০০টায় সম্প্রচার করা হয়। এছাড়াও তারা শিশুদের জন্য শিক্ষামূলক অনুষ্ঠান আকু বাকু সম্প্রচার করে থাকে।   তথ্যসূত্র   https://www.lyngsat.com/tvchannels/af/Saba-TV .   বহিঃসংযোগ   ওয়েবসাইট  বিষয়শ্রেণী:টেলিভিশন নেটওয়ার্ক বিষয়শ্রেণী:আফগানিস্তানে টেলিভিশন
ওয়ার্ধা নদী, United States National Geospatial-Intelligence Agency (ভারাদা নদী,, United States National Geospatial-Intelligence Agency ভারত এর মহারাষ্ট্র প্রদেশের বিদর্ভ এলাকার একটি অন্যতম নদী। ওয়ার্ধা নদী গড়চিরোলি জেলার চারপালা এলাকার ওয়াইগঙ্গানদীর সাথে মিলেছে এবং প্রাণহিতা নদী হিসেবে গোদাবরীতে প্রবাহিত হয়েছে।Topographic map "Sirpur, India, NE-44-02, 1:250,000" Series U502, US Army Map Service, July 1963  উৎস  ওয়ার্ধা নদী মুলতাই তহশিল, বেতুল জেলা, মধ্য প্রদেশ এর খাইরওয়ানি গ্রামের কাছে সাতপুরা রেণ্জের ৭৭৭ মিটার উচ্চতায় উৎপন্ন হয়েছে।  গতিপথ  উৎসস্থল থেকে নদীটি মধ্য প্রদেশ এর মধ্য দিয়ে ৩২ কি.মি. প্রবাহিত হয় এবং মহারাষ্ট্রএ প্রবেশ করে। ৫২৮ কি.মি., প্রবাহিত হওয়ার পর এটি প্রানাহাটি নদীরূপে ওয়েইনগঙ্গা নদীর সাথে মিলিত হয় যেটি প্রধাণত গোদাবরি নদীতে প্রবাহিত হয়।  উপনদী  উপনদীগুলো হলো কার, ওয়েনা, জাম এবং ইরাই  বাঁধ  উর্ধস্থ ওয়ার্ধা বাঁধ ওয়ার্ধা নদীর কাছে মর্শিতে অবস্থিত। এটি অমরাবতী, মর্শি এবং ওয়ারুদ তালুকের মধ্যে যোগাযোগের অন্যতম পথ হিসেবে পরিচিত।  নিম্নস্থ ওয়ার্ধা বাঁধ আমরাভাতি জেলার ওয়েরুদ বাগাজিওথানোদি গ্রামের কাছে নির্মিত। বেমবালা নদীর এর একটি বাঁধ ইয়াভাতমাল জেলার বাবুলগাঁও এর কাছে অবস্থিত। এটি ইয়াভাতমাল জেলার যোগাযোগের অন্যতম মাধ্যম হিসেবে পরিচিত।  টীকা   বিষয়শ্রেণী:ভারতের নদী বিষয়শ্রেণী:মহারাষ্ট্রের নদী
ম্যাকলিন পার্ক নেপিয়ারে অবস্থিত নিউজিল্যান্ডের খেলাধূলার মাঠ। এ মাঠে ক্রিকেট ও রাগবি ইউনিয়ন - উভয় ধরনের খেলাই অনুষ্ঠিত হয়। নিউজিল্যান্ডের ১০টি সঠিকমানের ক্রিকেট মাঠের মধ্যে এটিও অন্যতম।  এ মাঠের স্বাগতিক দল হিসেবে রয়েছে হক’স বে রাগবি ইউনিয়ন ও সেন্ট্রাল ডিস্ট্রিক্টস ক্রিকেট অ্যাসোসিয়েশন। স্টেডিয়ামের উভয় প্রান্তের নাম রাখা হয়েছে সেন্টেনিয়াল স্ট্যান্ড এন্ড ও এমব্যাংকমেন্ট এন্ড।   বিবরণ  মূলতঃ বর্গাকৃতির মাঠটি একদিনের ক্রিকেটের উপযোগী করে নির্মিত হয়েছে। ফলে আগ্রাসী ব্যাটসম্যানগণ খুব সহজেই শুরুর দিকের ওভারগুলোয় স্বচ্ছন্দে রান সংগ্রহ করতে সক্ষম হন। ১৯৫২ সাল থেকে প্রথম-শ্রেণীর ক্রিকেট ও ১৯৭৯ সাল থেকে অদ্যাবধি ছয়টি টেস্ট খেলার আয়োজন করেছে। তন্মধ্যে স্বাগতিক নিউজিল্যান্ড ক্রিকেট দল চার টেস্ট ড্র করে ও বাকী দুই টেস্টে পরাজিত হয়েছিল। ১৯৯০ সাল থেকে প্রত্যেক মৌসুমেই কমপক্ষে একটি একদিনের আন্তর্জাতিক খেলার আয়োজন করে আসছে। মাঠের দর্শক ধারণ সক্ষমতা ২১,০০০ ও পীচ টার্ফ সহযোগে নির্মিত।   ব্যবহার  এ মাঠে একদিনের আন্তর্জাতিক ও টেস্ট খেলায় ব্যবহৃত হয়ে আসছে। ১৯৮২-৮৩ মৌসুমে অনুষ্ঠিত রথম্যান্স কাপের খেলায় নিউজিল্যান্ড ও শ্রীলঙ্কার মধ্যকার খেলাটি প্রথম ওডিআইরূপে স্বীকৃত। ৭ উইকেটের ব্যবধানে নিউজিল্যান্ড দল জয় পেয়েছিল। ২০১৬ সালের শুরুর দিকে পাকিস্তান দলের টেস্ট খেলায় অংশ নেয়ার কথা রয়েছে।   পুণঃউন্নয়ন  পার্কের পুণঃগঠনের কার্যক্রম শেষ হবার পর ১ আগস্ট, ২০০৯ তারিখে নতুন গ্রাহাম লো স্ট্যান্ডের উদ্বোধন করা হয়। এ স্ট্যান্ডটি ২০১১ সালের রাগবি বিশ্বকাপ উপলক্ষে নির্মাণ করা হয় ও ২০১৫ সালের ক্রিকেট বিশ্বকাপ প্রতিযোগিতার খেলা এ মাঠে হবে।   পরিসংখ্যান  ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে।http://www.howstat.com/cricket/Statistics/Grounds/GroundStats.asp?GroundCode=041 সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।  অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।  একদিবসীয় কীর্তি এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।   দেশ  প্রথম জয়(সেরা খেলোয়াড়)  সর্বশেষ জয়(সেরা খেলোয়াড়)   ভারত  ১৯৯৯ (শচীন তেন্ডুলকর)  ২০০৯ (মহেন্দ্র সিং ধোনি)  শ্রীলঙ্কা  ২০০১ (মুত্তিয়া মুরালিধরন)  ২০০৬ (সনাথ জয়াসুরিয়া) পাকিস্তান  ২০১১ (মিসবাহ-উল-হক)  এখনো অব্দি একমাত্র জয়    তথ্যসূত্র    বহিঃসংযোগ  Cricinfo Link Ground Statistics  বিষয়শ্রেণী:নিউজিল্যান্ডের ক্রিকেট মাঠ বিষয়শ্রেণী:নিউজিল্যান্ডের টেস্ট ক্রিকেট মাঠ বিষয়শ্রেণী:১৯৯২ ক্রিকেট বিশ্বকাপের স্টেডিয়াম বিষয়শ্রেণী:২০১৫ ক্রিকেট বিশ্বকাপের স্টেডিয়াম বিষয়শ্রেণী:১৯১১-এ নিউজিল্যান্ডে প্রতিষ্ঠিত
সময়ের প্রয়োজনে বহুমুখী প্রতিভাবান জহির রায়হান রচিত একটি ছোটগল্প।  কাহিনি সংক্ষেপ আমরা ১৯৭১ সালে মুক্তিযুদ্ধ কেন করেছিলাম? আর কেনই বা একসময় যাদের স্বাগত জানিয়েছিলাম, তাদের বিরুদ্ধে অস্ত্র তুলে নিয়েছিলাম ১৯৭১ সালে? অনেকেই হয়ত বলবে, দেশের জন্য। কিন্তু, দেশের সীমানা তো সবসময় এক থাকে না। হাজার বছর আগে এদেশের সীমানা আজকের বাংলাদেশের সীমানা থেকে আলাদা ছিল। আমরা মুক্তিযুদ্ধ করেছিলাম সময়ের প্রয়োজনে। ১৯৪৭ সালে দেশভাগের পর বাঙালিদের শোষণ করা শুরু করে পাকিস্তানি শাসকগোষ্ঠী। ১৯৭০ সালের সাধারণ নির্বাচনে জয়ী হওয়া সত্ত্বেও বাঙালিদের ক্ষমতার মসনদে বসতে দেয় নি তারা। উল্টো করেছে নানা টালবাহানা। ক্ষমতা হস্তান্তর না করে ১৯৭১ সালের ২৫শে মার্চ বাঙালিদের উপর সর্বশক্তি নিয়ে ঝাঁপিয়ে পড়ে। অতঃপর, সময়ের প্রয়োজনেই বাঙালিদের ঝাঁপিয়ে পড়তে হয় মুক্তিযুদ্ধে। যাদেরকে একসময় বাঙালিরা ভালবাসত, তাদের দেখলেই বাঙালিদের রক্ত গরম হয়ে ওঠে। তাদের দিকে পাগলের মত গুলি ছুঁড়েছে মুক্তিযোদ্ধারা।  অন্য মাধ্যমে ২০০৫ সালে ছোটগল্পটি অবলম্বনে একই শিরোনামে মঞ্চনাটক মঞ্চস্থ করে 'থিয়েটার আর্ট ইউনিট'।http://www.deshrupantor.com/natok/2018/12/18/111803  তথ্যসূত্র  বিষয়শ্রেণী:বাংলাদেশী ছোটগল্প‎
দ্য লেয়ার (ইংরেজি: The Lair) হল একটি আমেরিকান সমকামিতা-কেন্দ্রিক ভ্যাম্পায়ার টেলিভিশন ধারাবাহিক। ২০০৭ সালে হিয়ার! এই ধারাবাহিকটি প্রযোজনা করে। এই ধারাবাহিকের ১ম সিজনটি ৬টি পর্বে সেই বছরই জানুয়ারি মাসে সম্প্রচারিত হয়। প্রথম দু-টি পর্বের প্রিমিয়ার হয় ২০০৭ সালের ১ জুন। ৯টি পর্বে সম্প্রচারিত ২য় সিজনটির সম্প্রচার শুরু হয় ২০০৮ সালের ৫ সেপ্টেম্বর। ২০০৮ সালের সেপ্টেম্বর মাসে ১৩টি পর্বে সম্প্রচারিত ৩য় সিজনটির কথা ঘোষণা করা হয়। কোল্টন ফোর্ড জানান, ২০০৮ সালের অক্টোবর ও নভেম্বর মাসে এই সিজনের চলচ্চিত্রায়ন শুরু হবে। ২০০৯ সালের ৪ সেপ্টেম্বর ৩য় সিজনের প্রিমিয়ার হয়। আরও দেখুন ভ্যাম্পায়ার চলচ্চিত্র  তথ্যসূত্র  বহিঃসংযোগ  Official site  The Lair at Internet Movie Database  The Lair at epguides.com  বিষয়শ্রেণী:২০০৭-এ সূচিত আমেরিকান টেলিভিশন ধারাবাহিক বিষয়শ্রেণী:আমেরিকান এলজিবিটি-সম্পর্কিত টেলিভিশন অনুষ্ঠান বিষয়শ্রেণী:মার্কিন টেলিভিশন ধারাবাহিক বিষয়শ্রেণী:হিয়ার! মৌলিক প্রযোজনা বিষয়শ্রেণী:ভৌতিক কথাসাহিত্য টেলিভিশন ধারাবাহিক বিষয়শ্রেণী:টেলিভিশনে ভ্যাম্পায়ার বিষয়শ্রেণী:গে সম্পর্কিত টেলিভিশন অনুষ্ঠান বিষয়শ্রেণী:সমকামী পুরুষ সম্পর্কিত চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২২:৩৪, ১২ সেপ্টেম্বর ২০২২ (ইউটিসি) গোপীনাথপুর উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, বিদ্যালয়টির কোন ঐতিহাসিক গুরুত্ব নেই। WP:NSCHOOL বা WP:GNG পূর্ণ করার মতো উল্লেখযোগ্য প্রচারণাও পাওয়া যায় নি —শাকিল (আলাপ · অবদান) ১৮:২০, ২৯ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|একজন নারীর মুখমন্ডলে একজন পুরুষের বীর্যপাতের দৃশ্য মুখমণ্ডলে বীর্যপাত বা ফেসিয়াল (ইংরেজি: facial) একধরনের যৌনক্রিয়া যাতে পুরুষ তার সঙ্গীর মুখের উপর বীর্যপাত করে।  যৌন উত্তেজনা যখন চরমে উঠে এবং যখন বীর্য বের হওয়ার সময় হয়, তখন পুরুষ তার লিঙ্গ এমনভাবে রাখে যাতে তার বীর্য সঙ্গীর মুখের উপর পড়ে। বীর্যপাতের পরিমাণ অনেকগুলো বিষয়ের উপর নির্ভর করে যেমনঃ পুরুষের স্বাস্থ্য, বয়স, তার যৌন উত্তেজনার মাত্রা, শেষ কখন বীর্যপাত করা হয়েছিল।   স্বাস্থ্য ঝুঁকি  শারীরিক রসের সংযোগ আছে এমন যেকোনো যৌনক্রিয়াতে যৌনবাহিত রোগের ঝুঁকি থাকে। তবে বীর্য স্বাভাবিকভাবে নিরাপদ যদি এটা মুখের উপর ফেলা হয় অথবা খাওয়া হয়।Mann, Thaddeus (1981) [1981]. Male Reproductive Function and Semen. Springer|isbn=978-0-387-10383-9 কিন্তু যদি এটি চোখে লাগে বা চোখে লাগে, তাহলে তা নয়।. চোখে বীর্য প্রবেশ করলে তীব্র ব্যথা, কামড় এবং জ্বালাপোড়া হতে পারে, কারণ বীর্যে এমন উপাদান থাকে যা চোখের টিস্যুকে জ্বালাতন করে। প্রতিক্রিয়া হতে পারে ছিঁড়ে যাওয়া, আলোর প্রতি সংবেদনশীলতা, লালভাব এবং ঝাপসা দৃষ্টি। চোখ পরিষ্কার জল দিয়ে ধুয়ে ফেলা যেতে পারে, অশ্রু বীর্য বের করে দিতেও সাহায্য করে, যার পরে অস্বস্তি কমে যাবে। কাসান্দ্রা ব্রাবাও: তাহলে, আপনার চোখে বীর্য এসেছে। এখানে কী করবেন। ১ মার্চ, ২০১৯। এছাড়াও, যৌনবাহিত রোগের অনেক রোগজীবাণু চোখের শ্লেষ্মা ঝিল্লির মাধ্যমে শরীরে প্রবেশ করতে পারে।.Rackstraw, S.; Viswalingam N. D.; Goh, B. T.: Can chlamydial conjunctivitis result from direct ejaculation into the eye? . Yn: International Journal of STD AIDS. 17 Medi, 2006, tudalen 639-641.   আরও দেখুন   বীর্য নিক্ষেপ  মুখমৈথুন  গভীর-কণ্ঠপ্রবেশ   তথ্যসূত্র   বহিঃসংযোগ   বিষয়শ্রেণী:মানব যৌনাচার বিষয়শ্রেণী:মৌখিক কামোত্তেজকতা বিষয়শ্রেণী:পর্নোগ্রাফি পরিভাষা বিষয়শ্রেণী:যৌনক্রিয়া বিষয়শ্রেণী:রাগমোচন বিষয়শ্রেণী:মুখমণ্ডল
২০০২ মাসকট প্রতিযোগিতা উইকিপিডিয়া নতুন লোগো প্রতিযোগিতার আগে ২০০২ সালের শেষের দিকে একটি মাসকটের জন্য ভোট দিয়েছিল। যদিও অনেক লোক একটি মাসকটের ধারণাটিকে সমর্থন করেছিল, অন্যরা এটির বিরুদ্ধেও যুক্তি দেখিয়েছিল এবং ধারণাটি যেখানে ছিল সেখানেই থেকে যায়। মাসকটের জন্য "প্রতিযোগিতা" মেটা:মাসকট-এ অনুষ্ঠিত হয়েছিল।  শুধুমাত্র দুটি ধারণা ধারাবাহিকভাবে শীর্ষে রয়েছে - দুই বছরেরও বেশি সময় ধরে নেক এবং নেক উভয়ই। "উইকিপিডে" (সেন্টিপিড) এবং "মিউইকি" (অ্যান্ট) যারা খুব ভিন্ন চরিত্র সহ দুটি স্বতন্ত্র নকশা।  উইকিপিডে  উইকিপিডের একটি ব্যক্তিগত নাম প্রয়োজন (বর্তমান পরামর্শগুলো হল কিপ এবং অ্যাল্ডার)। এটা পুরুষ, পুস্তকবাদী এবং ব্যক্তিত্ববাদী। সে ছবির সাহায্য পাতার চারপাশে খুব ঝুলে থাকতে পছন্দ করে। মিউইকি অ্যান্ট  মিউইকি অ্যান্ট নিরীহ, চওড়া চোখ, এন্ড্রোজিনাস এবং সমষ্টিবাদী।  বলা হয় যে, তারা মূলত একই প্রাণী বলে মনে হয়, উভয়েরই ছয়টি পা (সেন্টিপিডের বিপরীত), চওড়া চোখ, গোলাকার মাথা এবং ধড় এবং অ্যান্টেনা। লোকেরা উইকিপিডের চরিত্রটি পছন্দ করেছিল, কিন্তু সেন্টিপিডের ধারণাটিকে "খুব ভয়ঙ্কর" বলে অপছন্দ করেছিল। পিঁপড়াটিও একইভাবে জনপ্রিয় ছিল কারণ এটি অসংখ্য নকশার বিকল্প উপস্থাপন করেছিল, কিন্তু এতে ব্যক্তিবাদী চরিত্রের অভাব ছিল।   অন্যান্য মাসকট  thumb|left|upright=0.7|উইকিপে-তান মাঝেমধ্যে সক পাপেট্রিতে জড়িত থাকার জন্য পরিচিত  তারপর থেকে, বেশ কিছু অনানুষ্ঠানিক উইকিপিডিয়া মাসকট তৈরি করা হয়েছে; সবচেয়ে জনপ্রিয় হল উইকিপে-তান, যা মূলত অ্যানিমে ও মাঙ্গা উইকিপ্রকল্পের প্রতীক। "উইকিপে-তান"-এর '-তান' হল একটি বৈড়ালব্রতী প্রত্যয়, একটি জাপানি সম্মানসূচক আকারে। ওএস-তান্স-এর মতো, সেও অ্যানিমে নররূপারোপের একটি পণ্য। সে কখনও কখনও সক পাপেট্রি ব্যবহার করে, কিন্তু শুধুমাত্র ভালোর জন্য (আমাদের বলা হয়েছে)।  মাসকট
তানভীর আফজাল (জন্ম: ১২ জুন, ১৯৮৮) পাকিস্তানের গুজরাতে জন্মগ্রহণকারী হংকংয়ের আন্তর্জাতিক ক্রিকেটার। হংকং ক্রিকেট দলের অন্যতম সদস্য তিনি। বর্তমানে তিনি হংকং দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন।   খেলোয়াড়ী জীবন  ২০১৪ সালের আইসিসি বিশ্ব টুয়েন্টি২০ প্রতিযোগিতায় হংকংয়ের পক্ষে খেলেন। ১ মে, ২০১৪ তারিখে এসিসি প্রিমিয়ার লীগে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। ২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় হংকং দলের অধিনায়কের দায়িত্ব পান। সাবেক অধিনায়ক জেমস অ্যাটকিনসন এ দায়িত্ব অব্যাহতি নেবার পর মে, ২০১৫ সাল থেকে এ দায়িত্বে রয়েছেন।   তথ্যসূত্র    আরও দেখুন   জেমস অ্যাটকিনসন  হংকং জাতীয় ক্রিকেট দল  ২০১৬ এশিয়া কাপ বাছাইপর্ব  বিষয়শ্রেণী:হংকংয়ের ক্রিকেটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকং জাতীয় ক্রিকেট দলের অধিনায়ক বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:গুজরাত (পাকিস্তান) থেকে আগত ক্রিকেটার বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:পাকিস্তানি ক্রিকেটার
চাদ (আরবি: تشاد; ফরাসি: টেচাদ), আনুষ্ঠানিকভাবে চাদ প্রজাতন্ত্র, পশ্চিম আফ্রিকার একটি স্থলবেষ্টিত রাষ্ট্র ।এটি উত্তরে লিবিয়া, পূর্বে সুদান, দক্ষিণে মধ্য আফ্রিকান প্রজাতন্ত্র, দক্ষিণ-পশ্চিমে ক্যামেরুন এবং নাইজেরিয়া এবং পশ্চিমে নাইজার সীমানা করেছে। সমুদ্র এবং এর মূলত মরুভূমির জলবায়ু থেকে দূরত্বের কারণে এই দেশটিকে অনেক সময় "আফ্রিকার ডেড হার্ট" হিসাবে অভিহিত করা হয়।   প্রাগৈতিহাসিক চাদ নামে পরিচিত এই অঞ্চলটিতে আফ্রিকার কয়েকটি ধনী প্রত্নতাত্ত্বিক স্থান রয়েছে।  ২০০২ সালে মিশেল ব্রুনেটের দ্বারা বোর্খৌতে একটি হোমিনিড খুলি পাওয়া গিয়েছিল, এটি ৭ মিলিয়ন বছরেরও বেশি পুরানো, বিশ্বের যে কোনও প্রাচীনতম জায়গা আবিষ্কার করেছিল;  এর নাম দেওয়া হয়েছে সাহেলানথ্রোপাস চাদেনসিস। ১৯৯৬ সালে মিশেল ব্রুনেট একটি হোমিনিড চোয়াল খুঁজে বের করেছিলেন, যার নাম তিনি অস্ট্রেলোপিথেকাস বহরঘজালি রেখেছিলেন এবং অনানুষ্ঠানিকভাবে আবেলকে ডাব করেছিলেন।  এটি বেয়ারিলিয়াম ভিত্তিক রেডিওমেট্রিক ডেটিং লাইভ সার্কা হিসাবে ব্যবহার করে তারিখ হয়েছিল। ৩.৬ মিলিয়ন বছর আগে।  খ্রিস্টপূর্ব ৭ম সহস্রাব্দের সময়, চাদের উত্তরের অর্ধেকটি পূর্বের সিন্ধু নদী থেকে পশ্চিমে আটলান্টিক মহাসাগর পর্যন্ত বিস্তৃত ভূমির অংশ ছিল, যেখানে পরিবেশগত অবস্থার প্রথমদিকে মানব বসতির পক্ষে ছিল।  "রাউন্ড হেড" স্টাইলের রক আর্ট, এনেডি অঞ্চলে পাওয়া যায়, খ্রিস্টপূর্ব ৭ম সহস্রাব্দের আগে তারিখ করা হয়েছে এবং যে সরঞ্জামগুলির সাহায্যে শিলাগুলি খোদাই করা হয়েছিল এবং যে দৃশ্যগুলি তারা চিত্রিত করেছেন, তার মধ্যে প্রাচীনতম প্রমাণকে উপস্থাপন করতে পারে নওলিথিক শিল্পের সাহারা। পূর্বদিকে নীল উপত্যকার যেকোনটির চেয়ে এনেডিতে মৃৎশিল্প তৈরি ও নওলিথিক কার্যক্রমের অনেকগুলি পূর্ববর্তী।  প্রাগৈতিহাসিক যুগে চাদ আজকের চেয়ে অনেক বেশি ভিজেছিল, যেমনটি তিবেস্তি এবং বোরকৌ অঞ্চলে রক পেইন্টিংগুলিতে চিত্রিত বড় বড় প্রাণীর দ্বারা প্রমাণিত।  সাম্প্রতিক ভাষাগত গবেষণা থেকে বোঝা যায় যে সাহারা মরুভূমির দক্ষিণে আফ্রিকার সমস্ত প্রধান ভাষার গ্রুপিং (খোইসান বাদে, যাকে যাইহোক বৈধ জেনেটিক গ্রুপিং হিসাবে বিবেচনা করা হয় না), যেমন আফ্রো-এশিয়াটিক, নীলো-সাহারান এবং নাইজার-কঙ্গো ফাইলা চাদ লেক এবং নীল উপত্যকার মধ্যবর্তী সরু ব্যান্ডে প্রাগৈতিহাসিক সময়ে উদ্ভূত হয়েছিল। চাদের জনগণের উৎস অবশ্য অস্পষ্ট। প্রমাণিত বেশিরভাগ প্রত্নতাত্ত্বিক সাইটগুলির কেবলমাত্র আংশিক অধ্যয়ন করা হয়েছে, এবং দুর্দান্ত সম্ভাবনার অন্যান্য সাইটগুলি এখনও ম্যাপ করা হয়নি।   তথ্যসূত্র   বিষয়শ্রেণী:চাদের ইতিহাস বিষয়শ্রেণী:মধ্য আফ্রিকার ইতিহাস বিষয়শ্রেণী:দেশ অনুযায়ী আফ্রিকার ইতিহাস
মোঃ শাহজাহান সিদ্দিকী (২৭ জুলাই ১৯৪৭ - ২৪ নভেম্বর ২০২২) ছিলেন একজন মুক্তিযোদ্ধা ও সাবেক সচিব। ১৯৭১ সালে স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ১৩৯।   জন্ম ও শিক্ষাজীবন  শাহজাহান সিদ্দিকী ১৯৪৭ সালের ২৭ জুলাই জন্মগ্রহণ করেন। তার বাড়ি ব্রাহ্মণবাড়িয়া জেলার নবীনগর উপজেলার সাতমোড়া গ্রামে। ১৯৬৫ সালে তিনি মুরাদনগর থানার শ্রীকাইল কৃষ্ণকুমার বিদ্যালয় থেকে মেট্রিক পাস করেন। পরে ১৯৬৭ সালে শ্রীকাইল কলেজ থেকে এইচএসসি পাস করে ঢাকা বিশ্ববিদ্যালয়ে ভর্তি হন।  ১৯৭১ সালে শাহজাহান সিদ্দিকী  ঢাকা বিশ্ববিদ্যালয়ের স্নাতক শেষ বর্ষের ছাত্র ছিলেন। মুক্তিযুদ্ধ শুরু হলে তিনি প্রথমে নিজ এলাকায় যান। পরে ভারতে যান। মে মাস থেকে তাদের প্রশিক্ষণ শুরু হয়। তিনি পরে আরও কয়েকটি স্থানে সফলতার সঙ্গে অপারেশন করেন।   মুক্তিযুদ্ধে ভূমিকা  ১৯৭১ সালের ১৬ আগস্ট শেষ রাতে ঢাকা-চট্টগ্রাম মহাসড়কে কুমিল্লা জেলার অন্তর্গত দাউদকান্দি ফেরিঘাট, মেঘনা নদীতে নির্মিত হয়েছে সেতু উড়িয়ে দেয়ার অভিযানে অংশ নেন আটজন নৌকমান্ডো। তাদের দলনেতা ছিলেন শাহজাহান সিদ্দিকী। তারা ভারত থেকে এসে আশ্রয় নিয়েছিলেন দাউদকান্দির বন্ধরামপুর গ্রামে। প্রত্যেক কমান্ডোর সঙ্গে একটি করে স্টেনগান, লিমপেট মাইন, ছুরি ও জোড়া ফিনস। নির্ধারিত দিন রেডিওর গানের মাধ্যমে সিগন্যাল পেয়ে শাহজাহান সিদ্দিকী অপারেশনের প্রস্তুতি শুরু করলেন। ১৬ আগস্ট সন্ধ্যায় নৌকমান্ডোরা খেয়েদেয়ে একটি ছইওয়ালা নৌকায় করে রওনা হলেন দাউদকান্দির ফেরিঘাটের উদ্দেশ্যে। দূরত্ব প্রায় আট-নয় কিলোমিটার। চারদিক অন্ধকার। ধানখেতের মধ্য দিয়ে চলছে তাদের নৌকা; ধানখেতে পাতা নড়ার শব্দ, মাঝেমধ্যে ঝিঁঝি পোকার ক্ষীণ আওয়াজ; আর কোনো শব্দ নেই। ফেরিঘাট থেকে দেড়-দুই কিলোমিটার দূরত্বে এসে ছইওয়ালা নৌকা রেখে তারা উঠলেন খোলা নৌকায়। ওখান থেকে ফেরিঘাটে পৌঁছাতে তাদের সময় লাগে ২০-২৫ মিনিট। ফেরিঘাটে প্রহরায় পাকিস্তানি সেনা আর তাদের সহযোগীরা। পাশেই তাদের ক্যাম্প। নৌ কমান্ডো শাহজাহান সিদ্দিকী ও তার সহযোদ্ধারা পাকিস্তানিদের চোখ ফাঁকি দিয়ে লিমপেট মাইন লাগালেন দুটি ফেরি আর পন্টুনে। তারপর সাঁতার কেটে রওনা হলেন স্রোতের উজানে, নদীর উত্তর দিকে পূর্ব পাড়ে। নৌ কমান্ডোরা ছইওয়ালা নৌকার কাছে যখন পৌঁছালেন, তখন রাত আনুমানিক দুইটা ৪০ মিনিট। এর একটু পর শুরু হলো একের পর এক বিস্ফোরণ। শেষ রাতের নিস্তব্ধতা খানখান করে ফেরিঘাট ও আশপাশের তিন-চার কিলোমিটার এলাকা প্রকম্পিত। নদীর জল ও দুই পাড় কাঁপিয়ে বিকট শব্দে বিস্ফোরিত হলো নয়টি লিমপেট মাইন। ফেরিঘাটে প্রহরারত পাকিস্তানি সেনা ও তাদের সহযোগীদের মধ্যে হুড়োহুড়ি আর ছোটাছুটি। এরপর একটানা গোলাগুলি।   কর্মজীবন  স্বাধীনতার পর সরকারি চাকরি করেছেন শাহাজাহান সিদ্দিকী। সরকারের প্রথম বিসিএস এ প্রশাসন ক্যাডারে চাকরিতে যোগদান করেন, পরবর্তীতে বিভিন্ন গুরুত্বপূর্ণ দায়িত্বে নিয়োজিত ছিলেন। তিনি নীলফামারী ও ময়মনসিংহ জেলার জেলা প্রশাসক, বাংলাদেশ বিনিয়োগ উন্নয়ন বোর্ডের চেয়ারম্যান ছিলেন। ২০০৭ সালে বাংলাদেশ সরকারের সচিব হিসেবে অবসর নেন।  পরবর্তীতে ডেসকো প্রতিষ্ঠাতা চেয়ারম্যান, গভর্নর ইসলামী ফাউন্ডেশন ও নির্বাচন কমিশনার বাংলাদেশ মুক্তিযোদ্ধা সংসদ হিসেবে দায়িত্ব পালন করেন।   পুরস্কার ও সম্মাননা   বীর বিক্রম  মৃত্যু ২০২২ সালের ২৪ নভেম্বর ঢাকা সিএমএইচ হসপিটালে তিনি শেষ নিঃশ্বাস ত্যাগ করেন।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০২২-এ মৃত্যু বিষয়শ্রেণী:বীর বিক্রম বিষয়শ্রেণী:বাংলাদেশের সাবেক সচিব‎ বিষয়শ্রেণী:ব্রাহ্মণবাড়িয়া জেলার মুক্তিযোদ্ধা
থাম্ব| ইসলামিক ক্যালিগ্রাফিতে জায়েদ ইবনে ওমরের নাম জায়েদ ইবনে ওমর (  ) ইসলামের দ্বিতীয় খলিফা উমর ইবনুল খাত্তাবের পুত্র এবং চতুর্থ খলিফা আলী ইবনে আবি তালিবের নাতি ছিলেন।   জীবনী  তিনি ছিলেন উমর এবং তাঁর স্ত্রী উম্মে কুলসুম বিনতে আলীর পুত্র। Muhammad ibn Saad. Kitab al-Tabaqat al-Kabir vol. 3. Translated by Bewley, A. (2013). The Companions of Badr, p. 204. London: Ta-Ha Publishers.  বনু-আদি গোত্রের মধ্যে শান্তি আনার চেষ্টা করতে গিয়ে তাকে হত্যা করা হয়েছিল। যেখানে একই ঘটনায় তার মা উম্মে কুলসুম মারা যান।  তিনি কোন বংশধরকে রেখে যান নি।   আরও দেখুন    সাহাবা   তথ্যসূত্র    আল মাআরিফ, ইবনে কুতায়বাহ পৃষ্ঠা ৭৭,, অধ্যায় "জিকর উমর"    বিষয়শ্রেণী:সাহাবীর পূর্বপুরুষ বিষয়শ্রেণী:জাহেলি ব্যক্তি বিষয়শ্রেণী:উমর বিষয়শ্রেণী:রাশিদুন খলিফার সন্তান বিষয়শ্রেণী:৭ম শতাব্দীর আরব ব্যক্তি
২২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৫৮ নং ওয়ার্ড ছিল। ওয়ার্ড নং ২২ ঢাকা মহানগর পুলিশের হাজারীবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন আয়শা মোকাররম।   বিবরণ  ওয়ার্ড নম্বর ২২ ঢাকা মহানগরের মনেশ্বর রোড, মনেশ্বর লেন, বাড্ডানগর লেন, বোরহানপুর লেন কুলাল মহল লেন, কাজীরবাগ লেন, নবীপুর লেন, হাজারীবাগ লেন, হাজারীবাগ রোড, কালু নগর, এনায়েত গঞ্জ, গণকটুলী, ভাংঙ্গী কলোনী, নীলাম্বর সাহা রোড, ভাগলপুর লেন এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২১ আয়শা মোকাররম  বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
বাংলাদেশ ওপেন হলো একটি গলফ প্রতিযোগিতা যা, প্রতি বছর ঢাকা,বাংলাদেশের কুর্মিটোলা গলফ ক্লাবে অনুষ্ঠিত হয়। বিজয়ী বছরবিজয়ীদেশস্কোরপার হতেবিজয়েরব্যবধানরানার-আপবংবন্ধু কাপ গলফ ওপেন ২০১৯  সাদোম কায়েওকাঞ্জানা   ২৭৫ −১৯  ১ টি স্ট্রোক   অজিতেশ সান্ধুএবি ব্যাংক বাংলাদেশ ওপেন ২০১৮  ম্যালকম   ২৭০ −১৪  ৩ টি স্ট্রোক   বেন ক্যাম্পবেল জ্যাক হ্যারিসনবসুন্ধরা বাংলাদেশ ওপেন ২০১৭  জায জানেওয়াত্তানানোদ   ২৬৭ −১৭  ৪ টি স্ট্রোক   সিদ্দিকুর রহমান ২০১৬  থিতফুন চুয়ায়প্রাকোং   ২৬৩ −২১  ২ টি স্ট্রোক   সুতিজেত কুরাতানাপসান ২০১৫  মারদান মামাত   ২৭০ −১৪  ২ টি স্ট্রোক  খালিন জোশী লি সু-মিন তথ্যসূত্র  বহিঃসংযোগ Coverage on the Asian Tour's official site  বিষয়শ্রেণী:২০১৫-এ বাংলাদেশে প্রতিষ্ঠিত বিষয়শ্রেণী:বাংলাদেশে গলফ প্রতিযোগিতা
এমকিউর ফার্মাসিউটিক্যালস লিমিটেড () হলো একটি ভারতীয় বহুজাতিক ফার্মাসিউটিক্যাল কোম্পানি, যার সদর দপ্তর পুণেতে অবস্থিত। এমকিউর এর পণ্যের পোর্টফোলিওতে ট্যাবলেট, ক্যাপসুল (সফটজেল ক্যাপসুল এবং হার্ড-জেল ক্যাপসুল উভয়ই) এবং ইনজেক্টেবল রয়েছে। কোম্পানিটি এইচআইভি অ্যান্টিভাইরাল এর পাশাপাশি গাইনোকোলজি এবং রক্তের থেরাপিউটিক ঔষধের একটি প্রধান উৎপাদক।   তথ্যসূত্র    বহিঃসংযোগ   এমকিউর-এর ওয়েবসাইট  বিষয়শ্রেণী:ভারতের ঔষধ প্রস্তুতকারক কোম্পানি বিষয়শ্রেণী:১৯৮৩-এ প্রতিষ্ঠিত ভারতীয় কোম্পানি বিষয়শ্রেণী:ভারতীয় মার্কা
জাম-ই-জামশেদ () একটি সাপ্তাহিক মুম্বাই সংবাদপত্র যা আংশিকভাবে গুজরাটি এবং প্রধানত ইংরেজিতে প্রকাশিত হয়। জাম-ই-জামশেদ এশিয়ার দ্বিতীয় প্রাচীনতম সংবাদপত্র।  কাগজটি মূলত ১২ মার্চ ১৮৩২ থেকে একটি সাপ্তাহিক হিসাবে প্রকাশিত হয়েছিল। ১৮৫৩ সালে, এটি একটি দৈনিকে রূপান্তরিত হয় কিন্তু ১৯৬০-এর দশকে আর্থিক চাপের মুখে এটি আবার সাপ্তাহিকে হিসাবে পরিণত হয়।  কাগজটি প্রাথমিকভাবে ভারতের জরথুস্ট্রিয়ান সম্প্রদায়ের আগ্রহের বিষয়গুলিকে কভার করে। প্রচার শুধু ভারতীয় পার্সি এবং ইরানিদের মধ্যেই সীমাবদ্ধ নয়, প্রকাশনাটি জনপ্রিয় জরথুস্ট্রিয়ান অভিবাসী এবং গুজরাটি বোহরা সম্প্রদায়ের মধ্যেও। প্রবন্ধ এখানে পোস্ট করা হয়। সাইরাস কন্ট্রাক্টর এবং মেহের কন্ট্রাক্টরের নিবন্ধগুলি এখানে দেখা গিয়েছে।    তথ্যসূত্র    বহিঃসংযোগ    জাম-ই-জামশেদ সংবাদপত্রের ওয়েবসাইট বিষয়শ্রেণী:১৮৩২-এ প্রতিষ্ঠিত প্রকাশনা বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:ভারতের জাতীয় সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:এশীয় সংবাদ ওয়েবসাইট বিষয়শ্রেণী:১৮৩২-এ ভারতে প্রতিষ্ঠিত
নিয়াজ মুহম্মদ উচ্চ বিদ্যালয় ব্রাহ্মণবাড়িয়ায় অবস্থিত একটি মাধ্যমিক বিদ্যালয়। বিদ্যালয়টি ১৯১০ সালে প্রতিষ্ঠিত হয়।   ইতিহাস   ব্রাহ্মণবাড়িয়ার মুসলিম সমাজ সেবক ছিলেন মুন্সী আব্দুল কাদির, আব্বাস খাঁ, সৈয়দ মোহাম্মদ আলী, আবদুর রউফ এবং আনসর আলী মোক্তার। তাদের সহযোগীতায় ১৯১০ সনের ৩ মার্চ ব্রাহ্মণবাড়িয়ায় জর্জ মাইনর স্কুল নামে একটি প্রাথমিক বিদ্যালয় প্রতিষ্ঠিত করেন। বিদ্যালয়টির অবস্থান তখন ব্রাহ্মণবাড়িয়া সদর থানার কার্যালয়ের পূর্বদিকে ছিল। শিক্ষার্থী বৃদ্ধি পাওয়ায় বিদ্যালয়টি বর্তমান মোড়াইলে স্থানান্তর করা হয়। ১৯১৪ সালে বিদ্যালয়টি প্রাথমিক বিদ্যালয় থেকে হাই স্কুলে উন্নীত হয় এবং জর্জ হাই ইংলিশ স্কুল নামে নামকরণ করা হয়। ১৯১৯ সালে বিদ্যালয়টি কলকাতা বিশ্ববিদ্যালয়ের স্বীকৃতি লাভ করে।   তথ্যসূত্র    বহিঃসংযোগ      বিষয়শ্রেণী:ব্রাহ্মণবাড়িয়া বিষয়শ্রেণী:ব্রাহ্মণবাড়িয়া জেলার বিদ্যালয় বিষয়শ্রেণী:১৯১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১০-এ ব্রিটিশ ভারতে প্রতিষ্ঠিত
বড়তলা বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।  সীমানা পুনর্নির্ধারণ কমিশনের নির্দেশ অনুসারে, বড়তলা পূর্ব বিধানসভা কেন্দ্রটি ২০১১ সালে অবলুপ্ত হয়েছে।    এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।   ফলাফল   ১৯৭৭-২০০৯  ২০০৬ ও ২০০১ সালের বিধানসভা নির্বাচনে সর্বভারতীয় তৃণমূল কংগ্রেসের সাধন পাণ্ডে ১৫৮ নং বড়তলা বিধানসভা কেন্দ্র থেকে আরএসপি-র কল্যাণ মুখোপাধ্যায়কে পরাজিত করে নির্বাচিত হন। জাতীয় কংগ্রেসের ১৯৯৬ ও ১৯৯১ সালে সাধন পাণ্ডে আরএসপি-র পরিমল রাউতকে এবং ১৯৮৭ সালে আরএসপি-র সুনীল সেনগুপ্তকে পরাজিত করেন। ১৯৮২ সালে আরএসপি-র নিখিল দাসকে পরাজিত করে এই কেন্দ্রের বিধায়ক হন কংগ্রেসের অজিত কুমার পাঁজা। ১৯৭৭ সালে কংগ্রেসের অজিত কুমার পাঁজাকে পরাজিত করেছিলেন আরএসপি-র নিখিল দাস।   ১৯৫১-১৯৭২  ১৯৭২ ও ১৯৭১ সালে এই কেন্দ্র থেকে কংগ্রেসের অজিত কুমার পাঁজা জয়লাভ করেছিলেন। ১৯৬৯ ও ১৯৬৭ সালে এখান থেকে জেতেন আরএসপি-র নিখিল দাস। ১৯৬২ সালে কংগ্রেসের অমরেন্দ্রনাথ বসু এখান থেকে জয়লাভ করেন। ১৯৫৭ সালের নির্বাচনে বড়তলা ছিল দুটি কেন্দ্র। বড়তলা উত্তর থেকে কংগ্রেসের সুধীরচন্দ্র রায়চৌধুরী ও বড়তলা দক্ষিণ থেকে কংগ্রেসের অমরেন্দ্রনাথ বসু সেবার জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে বড়তলা কেন্দ্র থেকে জয়লাভ করেছিলেন কংগ্রেসের নির্মলচন্দ্র দে।   পাদটীকা   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:কলকাতার বিধানসভা কেন্দ্র বিষয়শ্রেণী:কলকাতা জেলার রাজনীতি
গোধা মণ্ডল (ইংরেজি: Lacerta) ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক চিহ্নিত ৮৮টি আধুনিক তারামণ্ডলের একটি। ইংরেজি শব্দ লেসার্টা লাতিন থেকে এসেছে যে ভাষায় এর অর্থ টিকটিকি। এই ছোট্ট, অনুজ্জ্বল তারামণ্ডলটির ধারণা পোল্যান্ডের জ্যোতির্বিজ্ঞানী ইয়োহানেস হাভেলিয়ুস ১৬৮৭ সালে প্রথম পত্তন করেছিলেন। এর উজ্জ্বলতম তারাগুলো কাশ্যপেয় মণ্ডলের মতই ইংরেজি 'W' বর্ণটির মত আকৃতি তৈরি করে, এ কারণে একে অনেক সময় "ছোট কাশ্যপেয়" বলা হয়। এর অবস্থান উত্তর খ-গোলার্ধে বক, কাশ্যপেয় ও ধ্রুবমাতা মণ্ডলের মাঝে। এর উত্তরাংশ আকাশগঙ্গার চাকতির মাঝে পড়ে।Constellation of the Month: Lacerta: The Lizard, লেখক: Mark Deprest, Reflections-এ ২০০১ সালের জুনে প্রকাশিত   তথ্যসূত্র  ‌‌   বহিঃসংযোগ   The Deep Photographic Guide to the Constellations: Lacerta  Weasner's Mighty ETX Site, GO TO LACERTA (শৌখিন জ্যোতির্বিদদের জন্য একটি গাইড)  বিষয়শ্রেণী:গোধা মণ্ডল বিষয়শ্রেণী:তারামণ্ডল